Na podlagi 63. člena Zakona o javnih uslužbencih (Uradni list RS, št. 32/25 in 1400/26) Ministrstvo za notranje zadeve in javno upravo, Policija, Štefanova ulica 2, Ljubljana, objavlja javni natečaj za zasedbo dveh prostih uradniških delovnih mest za nedoločen čas, in sicer: 

[bookmark: _Hlk243648582]policijski inšpektor (šifra DM 71627) v Generalni policijski upravi, Uradu za informatiko in telekomunikacije, Sektorju za zaščito podatkov in kibernetsko varnost, Oddelku za informacijsko in kibernetsko varnost.

Kandidat, ki se bo prijavil na razpisani delovni mesti, mora izpolnjevati naslednje pogoje:
· najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
· najmanj 7 mesecev delovnih izkušenj,
· dovoljenje za dostop do tajnih podatkov stopnje »strogo tajno«, »tajno – EU« in »tajno – NATO« (kandidat ga lahko pridobi v okviru izbirnega postopka),
· opravljeno obvezno usposabljanje za imenovanje v naziv (če ga izbrani kandidat nima, ga mora opraviti v zakonsko določenem roku),
· opravljen izpit za izvajanje policijskih pooblastil (če izbrani kandidat izpita še ni opravil, ga mora opraviti v zakonsko določenem roku),
· znanje uradnega jezika,
· ne sme biti pravnomočno obsojen zaradi naklepnega kaznivega dejanja, za katero se storilec preganja po uradni dolžnosti in ne sme biti pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
· zoper njega ne sme biti vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
· državljanstvo Republike Slovenije s stalnim prebivališčem v Evropski uniji,
· da nima dvojnega državljanstva,
· da ni član politične stranke in o tem poda pisno izjavo,
· da ima veljavno vozniško dovoljenje kategorije B,
· da je bil varnostno preverjen v obsegu in na način, kot je določen v Zakonu o organiziranosti in delu v Policiji, in da zanj ne obstaja varnostni zadržek (navedeno se izvede v okviru izbirnega postopka).
Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 
Zahtevane delovne izkušnje se skrajšajo v primerih določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25 in 1083/26).

Javni uslužbenci, ki imajo opravljeno usposabljanje ali izpite določene v 101. členu Zakona o javnih uslužbencih, so opravičeni opravljanja obveznega usposabljanja za imenovanje v naziv.

Prednost pri izbiri bodo imeli kandidati s poznavanjem področja zaščite podatkov in informacijske kibernetske varnosti, omrežnih tehnologij in protokolov (razumevanje TCP/IP, DNS, HTTP/HTTPS ter analize dnevniških zapisov in korelacij varnostnih podatkov v sistemu za beleženje varnostnih dogodkov SIEM.

Naloge delovnega mesta so:
· opravljanje zahtevnih nalog z delovnega področja sektorja,
· pripravljanje informacij ter predlaganje sistemskih ukrepov,
· spremljanje, analiziranje, proučevanje in ocenjevanje varnostnih razmer ter učinkovitosti in uspešnosti policijskega dela,
· vodenje zahtevnejših nalog,
· zagotavljanje strokovne pomoči in izvajanje nadzora,
· sodelovanje pri izpopolnjevanju in usposabljanju delavcev policije in drugih,
· sodelovanje pri pripravi predpisov s področja dela,
· sodelovanje v projektih,
· usklajevanje nalog z drugimi državnimi organi in institucijami,
· oblikovanje novih oblik policijskega dela,
· sodelovanje pri izpopolnjevanju taktike policijskega dela,
· izvajanje policijskih pooblastil,
· opravljanje nalog prekrškovnega organa v skladu s predpisi,
· opravljanje drugih nalog s svojega delovnega področja, ki jih naroči nadrejeni,
· izvajanje nalog v skladu s 4. členom Zakona o nalogah in pooblastilih policije,
· izvajanje nalog zaščite pred neželenim elektromagnetnim sevanjem Tempest,
· izvajanje nalog s področja tajnih podatkov.

Posebnosti delovnega mesta: neenakomerni delovni čas (razpored), pooblaščena uradna oseba, dodatno obvezno pokojninsko zavarovanje, stalnost, izpostavljenost dodatnim tveganjem za prisotnost varnostnih zadržkov, izpostavljenost dodatnim tveganjem, ki vplivajo na notranjo varnost v policiji.

Prijava mora biti obvezno oddana na obrazcu Vloga za zaposlitev, ki je priloga objave in mora vsebovati:
1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta),
3. izjavo kandidata, da:
· ima znanje uradnega jezika,
· ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti in da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
· zoper njega ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
· je državljan Republike Slovenije s stalnim prebivališčem v Evropski uniji,
· nima dvojnega državljanstva,
· ni član politične stranke,
· ima veljavno vozniško dovoljenje kategorije B.
4. izjavo, da za namen tega postopka dovoljuje Ministrstvu za notranje zadeve in javno upravo pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila),
5. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov, če bo to potrebno.

V izbirni postopek se v skladu s 65. členom Zakona o javnih uslužbencih ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev.

Izbrana kandidata bosta delo na delovnem mestu policijski inšpektor opravljala v nazivu policijski inšpektor III, z možnostjo napredovanja v naziv policijski inšpektor II in policijski inšpektor I. Izhodiščni plačni razred delovnega mesta je 17. plačni razred, ki na dan objave znaša 1.890,71 € bruto mesečno in bo od 1. 7. 2027 znašal 2.030,25 € bruto mesečno, pri čemer kandidata pridobita pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). Z izbranima kandidatoma bo sklenjeno delovno razmerje za nedoločen čas s polnim delovnim časom in šestmesečnim poskusnim delom. Delo pa bosta opravljala v prostorih Urada za informatiko in telekomunikacije, Štefanova ulica 2, Ljubljana, oziroma v drugih uradnih prostorih organa.

Kandidati pošljejo prijavo preko spletne strani https://kadri.mnz.gov.si/delovna-mesta/ ali na priloženem obrazcu "Vloga za zaposlitev" z označbo "za javni natečaj – policijski inšpektor, št. 1100‑287/2026" na elektronski naslov gp.mnzju@gov.si, in sicer v roku 30 dni po objavi na osrednjem spletnem mestu državne uprave GOV.SI in Zavodu RS za zaposlovanje. Veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na ta način, ni bila vložena. Obveščanje v postopku javnega natečaja poteka po elektronski poti na elektronski naslov kandidata, s katerega je poslal prijavo na javni natečaj, ali ki ga je za namen obveščanja v postopku navedel v prijavi.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI (https://www.gov.si/).

Informacije o delovnem področju: Matjaž Trunkelj, Oddelek za informacijsko in kibernetsko varnost, tel. št. 01 428 45 09. Informacije o izvedbi javnega natečaja: Ivana Marinović, Urad za organizacijo in kadre, tel. št. 01 428 50 17.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske. 

